Inxhinieria e ndërtimit

[thumb|200px| [Petronas Twin Towers, projektuar nga inxhinierët Thornton-Tomasetti dhe Ranhill Bersekutu Sdn Bhd, dhe Cesar Pelli, ishin ndërtesat me të larta të botës nga 1998 deri në 2004.]]

**Inxhinieria e ndërtimit**, e njohur ndryshe si **inxhinieria arkitekturale**, është një profesion që merret me projektimin, ndërtimin, dhe mirëmbajtjen e mjedisit natyror dhe të ndërtuar, përfshirë vepra si urat, rrugët, kanalet, digat dhe ndërtesat. Historia e saj është e lidhur ngushtë me ecurinë e degëve të tjera si matematika, fizika, kimia, etj. 

Inxhinieria e ndërtimit është profesioni më i vjetër i inxhinierisë pas inxhinierisë ushtarake. Ndahet në disa degë: 

* Inxhinieria Sizmike
* Inxhinieria e Mjedisit, 
* Inxhinieria Gjeoteknike, 
* Inxhinieria e Strukturave, 
* Inxhinieria e Transportit, 
* Inxhinieria e Hidroteknike, 
* Inxhinieria e Materialeve, etj. 

Inxhinieria e ndërtimit praktikohet në të gjitha nivelet : në sektorin publik nga bashkitë dhe ministritë, dhe në sektorin privat nga firmat e ndërtimit dhe pronaret e banesave. 

## Historia e profesionit te Inxhinierisë së Ndërtimit 
[thumb|200px| [Falkirk Wheel në Skoci.]]

Ndonëse inxhinieria ka qenë pjesë e jetës së njeriut që prej lashtësisë, inxhinieria e ndërtimit mund të thuhet se i ka fillesat mes viteve 4000 dhe 2000 p.e.s. në Egjiptin e Lashtë dhe Mesopotami, kur njerëzit e lanë jetën shtegtare dhe u vendosën në vendbanime të përhershme duke pasur nevojë për strehim. Ndërtimi i piramidave të Egjiptit (rreth 2700-2500 p.e.s.) është vepra e parë e madhe inxhinierike. Vepra te tjera te rëndësishme të lashtësisë janë Parthenoni nga Iktinos ne Greqinë e Lashtë (447-438 BC), Rruga Apia nga inxhinierët romakë (rreth 312 p.e.s.), dhe Muri i Madh Kinez nga Gjenerali Meng T'ien nën urdhrat e Perandorit Qin Shi Huang (rreth 220 p.e.s.).  Romakët ndërtuan vepra të mëdha inxhinierike në të gjithë perandorinë e tyre, si akuedukte, porte, ura, diga dhe rrugë.

Deri në kohët moderne nuk kishte ndarje mes inxhinierisë dhe arkitekturës, dhe fjala inxhinier dhe arkitekt ishin e njëjta gjë. Ne Shek. XVIII, termi inxhinier ndërtimi nisi te përdorej për ata persona qe merreshin vetëm me ndërtimin e porteve, fareve, e digave. Ne vitin 1818 u krijua Instituti i parë Inxhiniereve te Ndërtimit në Londër. Falë këtij instituti, inxhinieria e ndërtimit u njoh formalisht si profesion me vete. Ne SHBA, diploma e pare e inxhinierisë se ndërtimit u dha nga Rensselaer Polytechnic Institute në vitin 1835. 
[right|thumb|200px|[Pont du Gard, France, një akuedukt romak i ndërtuar rreth vitit 19 p.e.s.]]

## Inxhinieri i Ndërtimit 
### Arsimi dhe Licenca 
Inxhinierët e ndërtimit duhet të diplomohen nga një universitet i akredituar.  Për një listë të përditësuar të institucioneve të arsimit të lartë që ofrojnë programe të akredituara në Inxhinieri ndërtimi ndiqni faqen zyrtare të APAL'it www.aaal.edu.al ose www.arsimi.gov.al.  Pas 5 vjet eksperience pune, inxhinierët e diplomuar mund te aplikojnë për një licencë për ushtrimin e pavarur të profesionit pranë Ministrisë e Transportit dhe Infrastrukturës.  Në Shqipëri, vetëm një inxhinier i licencuar mund të firmosë projekte që dërgohen për miratim pranë autoriteteve publike.